衛五頗類衛四，示其成方亦近。其地攝氏寒暑度當於日者負百又七十四度，蔽於日者負二百至負二百二十度。多穴，多明斑，地以穴之疏密者分。其一穴徑越八十里，其二反之，多處地極赤道，蓋其初成日地多變也。半地諸星擊之，甚明。其穴難辨，不若水月。半地色玄，明文相交，穴稀可辨。向者度其明文為火山所出。今觀衛四，識其文實為冰崖，故度衛五之文亦冰崖也。